Die Ärzte - Alemannische Wikipedia

# Die Ärzte

### Us der alemannische Wikipedia, der freie Dialäkt-Enzyklopedy

| Dialäkt: Züritüütsch

Die Ärzte isch e tütschi Punkband, wo mittlerwiile aber au meh Pop und schlagermässigi Elemänt (meischtens ironischerwiis) i ihrne CD's iibaut. Ggründet worde sinds im 1982, und händ nach Versuechsphase als "Soylent Grün" denn als "Die Ärzte" agfange sich ufe z arbeite. Gründigsmitglieder sind damals de "Bela B." und de "Farin Urlaub" gsi, und mitem Bassischt "Sahnie" händs dänn au die erschte Albe gmacht. Bsunders empfehlenswert sind "Debil" und "Im Schatten der Ärzte" (letschteri zimmlich vom 80-er Gruftie-Flair beiiflusst, vor allem am Bela sini Frisur.). Nach de Lieder "Geschwisterliebe" und "Claudia" sind Die Ärzte zimmlich schnäll vo de "Bundesprüfstelle für jugendgefährdende Schriften" entdeckt und indiziert worde. Uf das abe händ sie e CD unter em Name "Ab 18" usebracht wo uusschliesslich indizierti Lieder druff sind. Dur de dadurch entschtandeni Medieskandal sind sie natürlich nur na berüehmter worde und ab det ischs denn au würkli berg uuf gange. Nichtsdestotrotz händ sie sich im 1989 vo de Bühne verabschiedet nach em grandiose "Nach uns die Sintflut"- Live-Album und emene Striit mitem Sahnie.

D'Widervereinigung isch denn im 1993 mit em ziitlose Album "Die Bestie in Menschengestalt" und em Rodrigo Gonzalez am Bass gfiiiret worde und häts mitem Song "Schrei nach Liebe" au gad id Charts gschafft. Sit 1993 sind die Ärzte wohl eini vo de berüemt-berüchtigschte dütsche Bands und händ mit Albe wie "Le Frisur" (wo sich uusschliesslich um Haar handlet), "Planet Punk" und de neuere "13" und "Geräusch" bewiese, dass sie em Kult grächt werdet. Die Ärzte werdet au als hervorragendi Live-Band ghandlet.

I letschter Ziit händ sich de Farin Urlaub und au de Bela B. mit Solokarriere versuecht, wo aber lang nöd so erfolgriich laufet wie ihri Zämenarbet als "Ärzte".

Vun "http://als.wikipedia.org../../../d/i/e/Die_%C3%84rzte_b9fa.html"

Kategorie: Artikel uf Züritüütsch | Dütschi Band

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English
- Esperanto
- Español
- Suomi
- Français
- Magyar
- Latviešu
- Nederlands
- Polski
- Português
- Русский
- Shqip
- Svenska